Ei. Syksystä 2017 alkaen omistajaohjausosasto ei julkista valtio-omisteisten yhtiöiden palkitsemistietoja. EU:n Shareholders rights -direktiivi ja omistajapoliittinen periaatepäätös 8.4.2020 edelleen vahvistavat yhtiöiden hallitusten velvollisuutta palkitsemistietojen julkistamiseen. Tämän vuoksi ei ole perusteltua, että yksittäinen osakkeenomistaja julkistaa palkitsemistiedot erikseen.
Omistajapoliittisen periaatepäätöksen mukaisesti valtio-omistaja odottaa, että yhtiöiden hallitukset kuvaavat yhtiökokouksissa yhtiökohtaisen palkitsemispolitiikan ja perustelevat toimitusjohtajan toteutuneen tulospalkitsemisen sekä yhtenä kokonaisuutena johtoryhmän toteutuneen tulospalkitsemisen.